2. ปัจจัยความเสี่ยงและการบริหารความเสี่ยง

หลักการบริหารความเสี่ยง

การบริหารความเสี่ยงของธนาคารได้ถูกจัดตั้งขึ้นเป็นหน่วยงานอิสระหน่วยงานหนึ่ง
ซึ่งมีความรับผิดชอบในการดำเนินการบริหารความเสี่ยงให้อยู่ภายใต้ระดับความเสี่ยงที่ยอมรับได้
หรือ Risk Appetite (ที่อนุมัติโดยคณะกรรมการธนาคาร)
ผ่านนโยบายการบริหารความเสี่ยงด้านเครดิต กระบวนการอนุมัติสินเชื่อ การติดตามตรวจสอบ
การควบคุม และหลักการกำกับดูแลกิจการที่ดี
เพื่อให้ธนาคารมั่นใจได้ว่าธนาคารสามารถคงระดับของผลตอบแทนได้อย่างเหมาะสมกับระดับความเสี่ยงและมีระบบสารสนเทศเพื่อการจัดการ
(MIS) สำหรับการวิเคราะห์การประเมินผล
การจัดการและการควบคุมความเสี่ยงหรือองค์ประกอบของความเสี่ยงต่างๆ
โดยธนาคารใช้วิธีบูรณาการในการจัดการความเสี่ยงหลักทั้ง 3 ด้าน ซึ่งได้แก่
ความเสี่ยงด้านเครดิต ความเสี่ยงด้านตลาด และความเสี่ยงด้านปฏิบัติการ

กลุ่มงานบริหารความเสี่ยง ดำเนินการภายใต้หลักการดังต่อไปนี้

(1) เพื่อให้มั่นใจว่าการเติบโตของธุรกิจธนาคาร ได้รับการสนับสนุนจากโครงสร้างพื้นฐานที่จำเป็น
(2) ระบุเหตุการณ์ความเสี่ยงที่มีนัยสำคัญ และวางแผนดำเนินการที่จำเป็นต่อความเสี่ยงที่จะเกิดขึ้น

(3) บริหารจัดการ สถานะความเสี่ยง ระดับผลตอบแทนและความเสี่ยง และแผนธุรกิจ
เพื่อให้สามารถมั่นใจได้ว่าระดับความสูญเสียที่จะเกิดขึ้นอยู่ภายใต้ระดับความเสี่ยงที่ยอมรับได้ตามที่รับอนุมัติ

(4) คาดการณ์สถานการณ์ที่ไม่พึงประสงค์ที่อาจเกิดขึ้นและวางแผนสำหรับการปรับลดความเสี่ยง
เพื่อไม่ให้เกิดผลกระทบต่อความเสี่ยงด้านเครดิต ความเสี่ยงด้านปฏิบัติการ ความเสี่ยงด้านตลาด
และความเสี่ยงด้านสภาพคล่อง

(5) เพื่อให้มั่นใจว่า
ธนาคารได้มีการติดตามความเสี่ยงในการดำเนินธุรกิจของธนาคารอย่างเพียงพอ
ซึ่งครอบคลุมถึงการรายงานสถานะความเสี่ยง การกระจุกตัวต่าง ๆ
และปัจจัยที่มีผลกระทบอย่างมีนัยสำคัญ

โครงสร้างการบริหารความเสี่ยง

คณะกรรมการธนาคารมอบหมายให้กลุ่มงานบริหารความเสี่ยงมีอำนาจในการกำหนดนโยบายการบริหารความเสี่ยงและวิธีการที่เหมาะสมสำหรับความเสี่ยงแต่ละประเภท
โดยนโยบายและวิธีการที่พัฒนาขึ้นสอดคล้องกับระดับความเสี่ยงที่ยอมรับได้และได้รับการอนุมัติจากคณะกรรมการบริหารความเสี่ยงและคณะกรรมการธนาคาร
นอกจากนั้นกลุ่มงานบริหารความเสี่ยงมีหน้าที่ในการติดตามและรายงานคุณภาพของพอร์ตธนาคารความเสี่ยงที่มีนัยสำคัญ
และกลยุทธ์ในการจัดการความเสี่ยงที่อาจจะเกิดขึ้นในอนาคตทั้งในระดับพอร์ตธนาคารและระดับรายบัญชี
ต่อคณะกรรมการธนาคารและคณะกรรมการอื่น ๆ ที่เกี่ยวข้อง

อำนาจ หน้าที่ และ ความรับผิดชอบ ที่เกี่ยวข้องกับการบริหารความเสี่ยงด้านเครดิต
ประกอบไปด้วย

 คณะกรรมการธนาคาร เป็นผู้กำหนดระดับความเสี่ยงที่ยอมรับได้ของธนาคารนั้น
มีอำนาจอนุมัติการทำธุรกรรมที่มีวงเงินเกินกว่า 3,000 ล้านบาท
และมอบหมายให้คณะกรรมการพิจารณาสินเชื่อมีอำนาจอนุมัติการทำธุรกรรมที่มีวงเงินไม่เกิน 3,000
ล้านบาท
รวมถึงคณะกรรมการธนาคารมีอำนาจหน้าที่ในการควบคุมดูแลการดำเนินการของคณะกรรมการพิจารณาสินเชื่อ
คณะกรรมการบริหารความเสี่ยง คณะกรรมการบริหารสินทรัพย์และหนี้สิน
คณะกรรมการพิจารณาการประเมินมูลค่าสินทรัพย์ และคณะกรรมการอื่น ๆ

 คณะกรรมการพิจารณาสินเชื่อ
ประกอบด้วยเจ้าหน้าที่บริหารระดับสูงของกลุ่มงานบริหารความเสี่ยง และหน่วยงานอื่นที่เกี่ยวข้อง
คณะกรรมการพิจารณาสินเชื่อมีอำนาจอนุมัติสินเชื่อที่มีวงเงินไม่เกิน 3,000 ล้านบาท

 คณะกรรมการบริหารความเสี่ยง มีหน้าที่หลักดังนี้

(1)
อนุมัติและเสนอความเห็นต่อคณะกรรมการธนาคารในนโยบายการบริหารความเสี่ยงโดยรวมของธนาคารและกระบวนการในการบริหารความเสี่ยงของธนาคารและบริษัทในกลุ่มธุรกิจทางการเงินของธนาคาร

(2) ทบทวนคุณภาพพอร์ตสินทรัพย์ของธนาคารและบริษัทในกลุ่มธุรกิจทางการเงินของธนาคาร

(3) ทบทวนความเสี่ยงด้านตลาดและด้านปฏิบัติการที่สำคัญ ความเสียหายที่เกิดขึ้นจากการปฏิบัติงาน
(เช่น การทุจริต) รวมถึงความผิดพลาดที่เกี่ยวข้องกับระบบงานและบุคลากร

(4) เพื่อให้มั่นใจว่าธนาคารมีการปฏิบัติตามข้อกำหนดทั้งหมดเกี่ยวกับการบริหารความเสี่ยง

 คณะกรรมการบริหารสินทรัพย์และหนี้สิน มีหน้าที่หลักดังนี้

(1)
รักษาระดับความเพียงพอของความต้องการเงินทุนให้สอดคล้องกับแผนการขยายธุรกิจของธนาคาร

(2)
บริหารจัดการสินทรัพย์และหนี้สินตามระยะเวลาครบกำหนดและอัตราดอกเบี้ยทั้งเงินสกุลในประเทศและสกุลเงินต่างประเทศ

(3) รักษาระดับความเพียงพอของสภาพคล่อง
ให้เป็นไปตามนโยบายการบริหารความเสี่ยงด้านสภาพคล่อง ประมาณการการเติบโตของสินทรัพย์
การเรียกชำระคืนหนี้ และแนวโน้มอัตราดอกเบี้ย

(4) บริหารจัดการสภาพคล่องส่วนเกินให้เป็นไปอย่างมีประสิทธิภาพและก่อให้เกิดผลตอบแทนสูงสุด

(5) อนุมัติอัตราดอกเบี้ยสำหรับสินทรัพย์และหนี้สิน

(6) อนุมัติกลยุทธ์การบริหารเงินทุน

 คณะกรรมการพิจารณาการประเมินมูลค่าสินทรัพย์ มีหน้าที่หลักดังนี้

(1) กำหนดและทบทวนนโยบายและกระบวนการประเมินราคาหลักประกันสินเชื่อ
และทรัพย์สินรอการขายที่ได้มาจากการชำระหนี้หรือซื้อจากการขายทอดตลาดเพื่อให้เป็นไปตามข้อบังคับที่เกี่ยวข้องกับการประเมินราคา

(2) ดูแล
และควบคุมการประเมินราคาโดยผู้ประเมินราคาภายในเพื่อให้มั่นใจว่ามีการปฏิบัติงานด้วยความซื่อสัตย์
ถูกต้อง และเป็นไปแนวทางที่ธนาคารและธนาคารแห่งประเทศไทยกำหนด

(3)
ทบทวนและอนุมัติผลการประเมินราคาที่ประเมินราคาโดยผู้ประเมินราคาภายในหรือผู้ประเมินราคาอิสระ

การบริหารจัดการเงินกองทุน

ในปี 2553 ธนาคารจัดให้มีกระบวนการประเมินความเพียงพอของเงินกองทุน (Internal
Capital Adequacy Assessment Process – ICAAP)
ตามหลักเกณฑ์การกำกับดูแลเงินกองทุนโดยทางการ (Pillar 2) ตามเกณฑ์ของ Basel II
ของธนาคารแห่งประเทศไทย
ซึ่งครอบคลุมความเสี่ยงตามที่กำหนดไว้ในหลักเกณฑ์การดำรงเงินกองทุนขั้นตอนตามหลักการที่ 1
(Pillar 1) ได้แก่ ความเสี่ยงด้านเครดิต ความเสี่ยงด้านตลาด และความเสี่ยงด้านปฏิบัติการ
รวมถึงการดำรงเงินกองทุนให้เพียงพอต่อความเสี่ยงด้านอื่นๆ ตามหลักการที่ 2 (Pillar 2)
ได้แก่ความเสี่ยงจากการกระจุกตัวด้านเครดิต
ความเสี่ยงด้านอัตราดอกเบี้ยที่อยู่ในบัญชีเพื่อการธนาคาร ความเสี่ยงด้านสภาพคล่อง
ความเสี่ยงด้านกลยุทธ์ และความเสี่ยงด้านชื่อเสียง นอกจากนี้
ธนาคารได้จัดเตรียมเครื่องมือทดสอบผลกระทบต่อเงินกองทุน (Capital Forecasting)
และเครื่องมืออื่น ๆ
สำหรับใช้ในการประเมินผลกระทบต่อเงินกองทุนกรณีเกิดการเปลี่ยนแปลงของสภาวะแวดล้อมอันเกิดจากปัจจัยภายนอก
เพื่อให้กระบวนการทดสอบภาวะวิกฤต
มีประสิทธิภาพและสามารถวัดผลกระทบต่อเงินกองทุนของธนาคารได้อย่างชัดเจนหากเกิดภาวะวิกฤตขึ้น

นอกจากนี้ ธนาคารได้มีการดำรงเงินกองทุนตามหลักการที่ 1 สำหรับกลุ่มธุรกิจการเงินในกลุ่ม
Solo Consolidation และมีแผนการนำกระบวนการประเมินความเพียงพอของเงินกองทุน
(ICAAP) ตามหลักการที่ 2 (Pillar 2) ไปใช้กับกลุ่มธุรกิจการเงินของธนาคารในปี 2554

การบริหารความเสี่ยงด้านเครดิต

ความเสี่ยงด้านเครดิต หมายถึง ความเสี่ยงที่จะทำให้เกิดความเสียหายทางการเงิน
ในกรณีที่ลูกค้าหรือคู่สัญญาของธนาคารไม่สามารถปฏิบัติตามสัญญาที่ได้ตกลงกันไว้
ซึ่งก่อให้เกิดผลเสียหายต่อรายได้และเงินกองทุนของธนาคาร

วัตถุประสงค์หลักของการบริหารความเสี่ยงด้านเครดิต คือ เพื่อให้ธนาคารมั่นใจว่า
ความความสูญเสียที่จะเกิดขึ้นอยู่ในระดับความเสี่ยงที่ยอมรับได้ตามที่กำหนดไว้
และเหมาะสมกับผลตอบแทนที่ธนาคารควรจะได้รับ
หน่วยงานบริหารความเสี่ยงด้านเครดิตมีความพยายามอย่างต่อเนื่องในการปรับปรุงคุณภาพของพอร์ตสินเชื่อ
โดยได้มีการปรับปรุงระบบงาน กระบวนการ รวมถึงเครื่องมือต่างๆ
ที่ใช้ในการบริหารจัดการความเสี่ยง ทั้งนี้ การบริหารความเสี่ยงได้ครอบคลุมกระบวนการสินเชื่อ
โดยเริ่มตั้งแต่ขั้นตอนการพิจารณาคำขอสินเชื่อของลูกค้าไปจนถึงการควบคุมให้ปฏิบัติและชำระหนี้ตามเงื่อนไขและระยะเวลาที่กำหนดรวมถึงกระบวนติดตามและเรียกเก็บหนี้ที่ค้างชำระเพื่อให้ธนาคารมั่นใจได้ว่าจะได้รับชำระหนี้คืนจากลูกหนี้ที่ค้างชำระ

การควบคุมความเสี่ยงด้านเครดิต

การบริหารความเสี่ยงด้านเครดิตของธนาคาร แบ่งความรับผิดชอบออกเป็นดังนี้

 ความเสี่ยงด้านเครดิตของกลุ่มลูกค้าธุรกิจ

ความเสี่ยงของลูกค้าในกลุ่มนี้จะถูกประเมินและพิจารณาเป็นรายลูกค้า
โดยหน่วยงานที่ทำหน้าที่วิเคราะห์สินเชื่อ ซึ่งมีความชำนาญในแต่ละอุตสาหกรรม
การพิจารณาอนุมัติสินเชื่อให้แก่ลูกค้าแต่ละราย จะพิจารณาทั้งจากภาพรวมภาวะอุตสาหกรรม
การกระจุกตัวของลูกหนี้รายใหญ่ การกระจุกตัวของลูกหนี้ในแต่ละภาคธุรกิจ
การวิเคราะห์งบการเงิน อาทิเช่น งบกระแสเงินสด อัตราส่วนความสามารถในการชำระหนี้
เป็นต้น นอกจากนี้
ยังได้วิเคราะห์ถึงความเหมาะสมของโครงสร้างทางสินเชื่อและการปรับลดความเสี่ยง
ซึ่งหลักเกณฑ์การพิจารณาดังกล่าวเป็นหลักเกณฑ์ที่ใช้ทั้งสำหรับการพิจารณาอนุมัติสินเชื่อใหม่
และต่ออายุวงเงินสินเชื่อ ธนาคารใช้อันดับความเสี่ยงของลูกค้า
เป็นส่วนประกอบสำหรับการพิจารณากำหนดอัตราดอกเบี้ยและวงเงินสินเชื่อ
ซึ่งธนาคารมีแผนการนำเครื่องมือการจัดอันดับความเสี่ยงใหม่ที่พัฒนาโดยใช้แนวทางทางสถิติในการคำนวณหาค่าความน่าจะเป็นที่ลูกหนี้จะผิดนัดชำระหนี้
(Probability of Default: PD) มาใช้ในปี 2554 ทั้งนี้
หน่วยงานที่ดูแลความเสี่ยงด้านเครดิต
ของกลุ่มลูกค้าธุรกิจมีความเข้มงวดต่อการบริหารจัดการความเสี่ยง
ทั้งในระดับรายลูกค้าและระดับพอร์ตสินเชื่อ รวมถึงกระบวนการติดตามความเสี่ยง

 ความเสี่ยงด้านเครดิตของสินเชื่อรายย่อย

นโยบายบริหารความเสี่ยง และหลักเกณฑ์การพิจารณาอนุมัติสินเชื่อ
ถูกกำหนดโดยสายงานบริหารความเสี่ยงสินเชื่อรายย่อย
และได้รับการอนุมัติจากคณะกรรมการบริหารความเสี่ยง
โดยการพิจารณาอนุมัติและการกำหนดวงเงิน
จะพิจารณาจากข้อมูลตามใบคำขอสินเชื่อ(Application Scorecards)
และจากประวัติการชำระหนี้ที่ได้รับจากเครดิตบูโร (Credit Bureau Behavior)
โดยในการพิจารณาขยายวงเงิน ธนาคารจะพิจารณาจากประวัติการชำระหนี้ของลูกค้าที่มีกับธนาคาร
(Behavior Scorecards) การพิจารณาอนุมัติสินเชื่อตามนโยบายที่ได้รับอนุมัติ
จะอยู่ภายใต้ความรับผิดชอบของแผนกปฏิบัติการ
นอกเหนือจากนั้นธนาคารมีระบบการบริหารจัดการบัญชีสินเชื่อค้างชำระแบบรวมศูนย์
โดยอยู่ภายใต้ความรับผิดชอบแผนกงานติดตามเร่งรัดหนี้สิน ซึ่งอยู่ภายใต้สังกัดแผนกปฏิบัติการ
และกระบวนการที่ธนาคารใช้เป็นระบบอัตโนมัติ ซึ่งประกอบไปด้วยระบบ Auto Dialer
และระบบคะแนนการติดตามหนี้ (Collection Scorecards)

 การบริหารความเสี่ยงประเทศคู่สัญญา (Country Risk management)

ธนาคารได้มีการกำหนดวงเงินประเทศสำหรับการทำธุรกรรมกับคู่สัญญาที่มีภูมิลำเนาในแต่ละประเทศตามความเหมาะสม
โดยพิจารณาถึงความเสี่ยงของประเทศนั้นๆ
ให้เหมาะสมกับแผนการดำเนินธุรกิจของธนาคารและเป็นการป้องกันไม่ให้ธนาคารทำธุรกรรมในประเทศใดประเทศหนึ่งมากเกินไป

การติดตาม และการทบทวนความเสี่ยงด้านสินเชื่อ

ธนาคารมีการติดตามและทบทวน ความเสี่ยงของลูกค้าและพอร์ตสินเชื่อของธนาคาร
อย่างเข้มงวดดังนี้

(1) ความเพียงพอของเงินสำรอง กลุ่มงานวิเคราะห์ความเสี่ยง
จัดทำการคำนวณเงินสำรองสำหรับลูกหนี้ด้อยคุณภาพ
ให้เป็นตามหลักเกณฑ์ของธนาคารแห่งประเทศไทย
และนำเสนอต่อประธานคณะเจ้าหน้าที่ด้านการเงิน
และประธานคณะเจ้าหน้าที่ด้านบริหารความเสี่ยงเพื่อพิจารณาทบทวนและอนุมัตินอกจากนั้น
ธนาคารได้มีการพิจารณาถึงการกันเงินสำรองเพิ่มเติม ในระดับพอร์ตสินเชื่อรวม หากจำเป็น

(2) การทบทวนความเสี่ยงด้านสินเชื่อประจำปี ธนาคารจัดให้มีฝ่ายสอบทานสินเชื่อ
ซึ่งมีหน้าที่สอบทานสินเชื่อทั้งหมดของธนาคาร อยู่ภายใต้สังกัดกลุ่มงานบริหารความเสี่ยงด้านสินเชื่อ
และเป็นฝ่ายงานที่แยกต่างหากจากฝ่ายตรวจสอบภายในของธนาคาร
โดยขอบเขตและแผนงานการสอบทานสินเชื่อของฝ่ายสอบทานสินเชื่อได้รับอนุมัติจากคณะกรรมการบริหารความเสี่ยงและคณะกรรมการธนาคาร
ซึ่งการสอบทานประกอบไปด้วย การสอบทานอันดับความเสี่ยงการปฏิบัติตามเงื่อนไขที่ธนาคารกำหนด
และการปฏิบัติตามข้อกำหนดของนโยบายสินเชื่อ

(3) การติดตามและการบริหารข้อมูลและสารสนเทศ
ธนาคารกำหนดให้มีการรายงานคุณภาพของพอร์ตสินเชื่อต่อคณะกรรมการต่างๆ
และผู้บริหารระดับสูงที่เกี่ยวข้องเป็นประจำทุกเดือน
โดยในการรายงานจะประกอบด้วยข้อมูลคุณภาพของพอร์ตสินเชื่อแยกตามประเภทวงเงิน
ระดับความเสี่ยง ภูมิภาคประกอบธุรกิจประเภทอุตสาหกรรม และระยะเวลาค้างชำระเป็นต้น ในปี
2553 ธนาคารได้ลงทุนในระบบ RAPM (Risk-Adjusted Performance Management)
ซึ่งพัฒนาโดย Moody เพื่อเพิ่มประสิทธิภาพในการติดตามดูแลสินเชื่อของธนาคารได้ดียิ่งขึ้น
โดยคาดว่าระบบนี้จะเสร็จสมบูรณ์ประมาณกลางปี 2554

(4) การทดสอบภาวะวิกฤต
กลุ่มงานบริหารความเสี่ยงเป็นผู้ทำการทดสอบภาวะวิกฤตตามนโยบายการทดสอบภาวะวิกฤตของธนาคาร
ซึ่งได้จัดทำการทดสอบทั้งสำหรับพอร์ตสินเชื่อลูกค้าธุรกิจและพอร์ตสินเชื่อลูกค้ารายย่อย
โดยในการทดสอบภาวะวิกฤตได้มีการพิจารณาถึงเหตุการณ์ที่เกิดขึ้นในอดีตรวมถึงประมาณการด้านเศรษฐกิจมหภาค
เพื่อคาดการณ์ถึงผลกระทบที่มีต่อธนาคารและเงินกองทุนของธนาคารและได้มีการรายงานผลการทดสอบภาวะวิกฤต
รวมถึงกลยุทธ์และแผนดำเนินการเพื่อป้องกันความเสียหายที่อาจเกิดขึ้นกับธนาคาร
ต่อคณะกรรมการบริหารความเสี่ยงและคณะกรรมการธนาคาร

(5) การบริหารจัดการบริษัทในกลุ่มธุรกิจทางการเงิน
รายชื่อบริษัทในกลุ่มธุรกิจทางการเงินของธนาคารอยู่ภายใต้การกำกับแบบรวมกลุ่มประกอบด้วย

 บจก. บริหารสินทรัพย์กรุงศรีอยุธยา (AAMC)

 บจก. อยุธยา แฟ็กเตอริง (AYFT)

 บจก. อยุธยา ดีเวลลอปเม้นท์ ลิสซิ่ง (ADLC)

 บมจ. อยุธยา แคปปิตอล ออโต ลีส (AYCAL)

 บจก. อยุธยาคาร์ด เซอร์วิสเซส (AYCS)

 บจก. อยุธยา แคปปิตอล เซอร์วิสเซส (AYCAP)

 บจก. เจเนอรัล คาร์ด เซอร์วิสเซส (GCS)

 บจก. ซีเอฟจี เซอร์วิส (CFGS)

 บจก. บัตรกรุงศรีอยุธยา (KCC)

 บมจ. อยุธยา โทเทิล โซลูชั่น (AYTS)

 บมจ. อยุธยา ออโต้ ลีส (AYAL)

 บมจ. บล. กรุงศรีอยุธยา (AYS)

 บลจ. อยุธยา (AYF)

บริษัทในกลุ่มธุรกิจทางการเงินของธนาคารทุกบริษัทมีหน่วยงานบริหารความเสี่ยงที่เป็นหน่วยงานอิสระ
โดยอยู่ภายใต้การควบคุมดูแลโดยผู้บริหารระดับสูงด้านความเสี่ยง
ประธานคณะเจ้าหน้าที่ด้านบริหารความเสี่ยงเป็นผู้กำกับดูแลด้านบริหารความเสี่ยง
ด้านสินเชื่อของบริษัทในกลุ่มธุรกิจการเงินของธนาคาร
หน่วยงานบริหารความเสี่ยงของบริษัทในกลุ่มธุรกิจทางการเงินของธนาคารต้องปฏิบัติตามกลยุทธ์การบริหารความเสี่ยงโดยรวมของธนาคาร
และต้องมั่นใจว่าการบริหารจัดการดังกล่าวสามารถดูแลความเสี่ยงได้อย่างเหมาะสม
รวมทั้งการจัดให้มีเครื่องมือที่ต้องการเพื่อใช้ในการบริหารความเสี่ยงให้สอดคล้องกับระดับความเสี่ยงที่ธนาคารต้องการ
และสามารถจัดทำรายงานได้ตามที่ธนาคารกำหนด การเปลี่ยนแปลงผลิตภัณฑ์
นโยบายและกระบวนการต้องได้รับอนุมัติจากประธานคณะเจ้าหน้าที่ด้านบริหารความเสี่ยง
และคณะกรรมการบริหารความเสี่ยง

การจัดการกับหนี้ที่ไม่ก่อให้เกิดรายได้ (NPL management)

สำหรับหนี้ที่ไม่ก่อให้เกิดรายได้ ธนาคารจัดให้มีหน่วยงานซึ่งมีความชำนาญด้านการแก้ไขหนี้ที่มีปัญหา
ดูแลเป็นการเฉพาะโดยดำเนินการเลือกวิธีที่ดีที่สุดเพื่อให้ธนาคารได้รับการชำระหนี้คืนจากลูกหนี้และปรับปรุงคุณภาพสินทรัพย์โดยรวมของธนาคารให้ดีขึ้น
โดยได้รับผลเสียหายน้อยที่สุดกับหนี้ที่มีปัญหานั้น
รวมทั้งการดำเนินการขายหนี้ที่ไม่ก่อให้เกิดรายได้ตามที่แนวทางที่ได้รับอนุมัติจากคณะกรรมการธนาคาร
ในเดือนกันยายน และเดือนธันวาคม 2553
ธนาคารได้ขายหนี้ที่ไม่ก่อให้เกิดรายได้สองครั้งทำให้สามารถลด NPL ได้ 12,730 ล้านบาท

การบริหารความเสี่ยงด้านตลาด

ความเสี่ยงด้านตลาด หมายถึง
ความเสี่ยงที่จะเกิดผลกระทบในทางลบต่อรายได้และเงินกองทุนเนื่องจากการเปลี่ยนแปลงทางด้านราคาของฐานะในบัญชีเพื่อการค้าและบัญชีเพื่อการธนาคารที่เกี่ยวข้องกับ
อัตราดอกเบี้ย อัตราแลกเปลี่ยนตราสารทุน และสินค้าโภคภัณฑ์
ธนาคารได้ตระหนักถึงความสำคัญของการบริหารความเสี่ยงด้านตลาดที่มีประสิทธิภาพทั้งในระดับธนาคารและกลุ่มธุรกิจทางการเงิน
จึงกำหนดให้มีนโยบายการบริหารความเสี่ยงด้านตลาดและทบทวนอย่างสม่ำเสมอเพื่อความเหมาะสมกับสถานการณ์และการเปลี่ยนแปลงของธุรกิจ
อีกทั้งพัฒนากระบวนการประเมินความเพียงพอของเงินกองทุน (Internal Capital Adequacy
Assessment Process - ICAAP)
อย่างต่อเนื่องเพื่อให้ครอบคลุมความเสี่ยงที่มีนัยสำคัญด้านอัตราดอกเบี้ยในบัญชีเพื่อการธนาคาร
ตามหลักเกณฑ์การกำกับดูแลเงินกองทุนโดยทางการ (Pillar 2) ตามเกณฑ์ของ Basel II
ของธนาคารแห่งประเทศไทย

โครงสร้างการบริหารความเสี่ยงด้านตลาด

การบริหารความเสี่ยงด้านตลาดกระทำโดยผ่านคณะกรรมการบริหารความเสี่ยงซึ่งมีหน้าที่ในการดูแลกระบวนการบริหารความเสี่ยงโดยรวมและรายงานต่อคณะกรรมการธนาคาร
โดยมีคณะกรรมการบริหารสินทรัพย์และหนี้สินทำหน้าที่ในการกำหนดแนวทางการบริหารสินทรัพย์
หนี้สิน และรายการนอกงบดุลที่เหมาะสม
กำหนดโครงสร้างองค์กรที่แบ่งแยกหน้าที่ความรับผิดชอบระหว่างหน่วยงานที่ทำธุรกรรม ปฏิบัติการ
และบริหารความเสี่ยงเพื่อไม่ให้เกิดความขัดแย้งทางผลประโยชน์ (Conflict of Interests)
สายงานบริหารการเงินเป็นผู้รับผิดชอบในการทำธุรกรรมและบริหารฐานะภายใต้เพดานความเสี่ยงที่ได้รับอนุมัติโดยคณะกรรมการธนาคาร
และฝ่ายบริหารความเสี่ยงด้านตลาดเป็นผู้ประเมิน ติดตาม และรายงานสถานะความเสี่ยง

การบริหารความเสี่ยงด้านตลาดในบัญชีเพื่อการค้าและบัญชีเพื่อการธนาคาร

การประเมิน ควบคุม และติดตามความเสี่ยงด้านตลาดแบ่งออกเป็นสองส่วน คือ
ธุรกรรมในบัญชีเพื่อการค้า และธุรกรรมในบัญชีเพื่อการธนาคาร ดังนี้

(1) ความเสี่ยงจากธุรกรรมในบัญชีเพื่อการค้า

ธนาคารได้มีการประเมินและดำรงเงินกองทุนทั้งในระดับธนาคารและกลุ่มธุรกิจทางการเงิน
โดยวิธีมาตรฐาน (Standardized Approach) ตามประกาศของธนาคารแห่งประเทศไทย
และใช้เครื่องมือในการประเมินความเสี่ยง อาทิ Value-at-Risk (VaR)
รวมทั้งกำหนดให้มีกระบวนการทดสอบความแม่นยำของแบบจำลอง (Back Testing)
ประเมินความเสี่ยงภายใต้ภาวะวิกฤต (Stress Testing)

เงินกองทุนเพื่อรองรับความเสี่ยงด้านตลาดของธนาคาร

การเปลี่ยนแปลงของมูลค่าความเสี่ยงรายวัน

ณ วันที่ 31 ธันวาคม 2553 และวันที่ 31 ธันวาคม 2552

(หน่วย : ล้านบาท)

  ------------------------------------------------- ---------- ----------
  วิธีมาตรฐาน                                         2553       2552

  เงินกองทุนเพื่อรองรับความเสี่ยงด้านตลาด                   254        223

  สินทรัพย์เสี่ยงด้านตลาด                                 3,180      2,782
  ------------------------------------------------- ---------- ----------

[]

(2) ความเสี่ยงจากธุรกรรมในบัญชีเพื่อการธนาคาร

ธนาคารมีการบริหารความเสี่ยงที่เกิดจากความแตกต่างของโครงสร้างอัตราดอกเบี้ยและลักษณะของฐานะในและนอกงบดุล
(Mismatches) โดยประเมินผลกระทบที่จะมีต่อรายได้ดอกเบี้ยรับสุทธิ (Earning
Perspective) จากรายการสินทรัพย์ หนี้สิน และฐานะนอกงบดุลที่อ่อนไหวต่ออัตราดอกเบี้ย หรือ
Repricing Gap ในรูปแบบสถานการณ์จำลองแบบสถิตย์ (Static Simulation) และแบบพลวัต
(Dynamic Simulation) ภายใต้การคาดการณ์แนวโน้มอัตราดอกเบี้ย
รวมทั้งประเมินความเสี่ยงด้านอัตราดอกเบี้ยที่จะสามารถสะท้อนความอ่อนไหวของมูลค่าส่วนของผู้ถือหุ้น
(Economic Value Perspective)

ความอ่อนไหวต่อรายได้ดอกเบี้ยรับสุทธิของกลุ่มธุรกิจทางการเงิน

ณ วันที่ 31 ธันวาคม 2553

(หน่วย : ล้านบาท)

  ------------------------------------------------- ---------- ----------
                                                    -100 bps.  +100 bps.

  ผลกระทบต่อรายได้ดอกเบี้ยรับสุทธิ                         -19.82     -119.12

  % ต่อรายได้ดอกเบี้ยรับสุทธิ                              -0.055%    -0.330%
  ------------------------------------------------- ---------- ----------

สินทรัพย์และหนี้สินของกลุ่มธุรกิจทางการเงิน ณ วันที่ 31 ธันวาคม 2553 และวันที่ 31 ธันวาคม
2552 วิเคราะห์ตามระยะเวลาคงเหลือก่อนปรับอัตราดอกเบี้ยครั้งต่อไป มีดังนี้

กลุ่มธุรกิจทางการเงิน – งบการเงินรวม

ณ วันที่ 31 ธันวาคม 2553

(หน่วย : ล้านบาท)

+----------------+------+------+------+------+--------+--------+------+
|                | 0-3  | มา   | มา   | มา   | เงินใ   | ไ      | รวม  |
|                | เดือน | กกว่า | กกว่า | กกว่า | ห้สินเชื่อ | ม่มีภาระ |      |
|                |      |      |      |      |        |        |      |
|                |      | 3-12 | 1-5  | 5 ปี  | ด้อ     | ดอกเบี้ย |      |
|                |      | เดือน | ปี    |      | ยคุณภาพ |        |      |
+----------------+------+------+------+------+--------+--------+------+
| ส              |      |      |      |      |        |        |      |
| ินทรัพย์ทางการเงิน |      |      |      |      |        |        |      |
+----------------+------+------+------+------+--------+--------+------+
| รายก           | 62   | -    | -    | -    | -      | 12,135 | 74   |
| ารระหว่างธนาคาร | ,392 |      |      |      |        |        | ,527 |
|                |      |      |      |      |        |        |      |
| และตลาดเงิน     |      |      |      |      |        |        |      |
+----------------+------+------+------+------+--------+--------+------+
| เงินลงทุนสุทธิ     | 10   | 18   | 41   | 1    | -      | 6,809  | 79   |
|                | ,287 | ,961 | ,901 | ,131 |        |        | ,089 |
+----------------+------+------+------+------+--------+--------+------+
| เงินให้สินเชื่อ     | 413  | 84   | 69   | 3    | 38,149 | 40,194 | 648  |
|                | ,191 | ,146 | ,579 | ,701 |        |        | ,960 |
+----------------+------+------+------+------+--------+--------+------+
| หนี้สินทางการเงิน  |      |      |      |      |        |        |      |
+----------------+------+------+------+------+--------+--------+------+
| เงินฝาก         | 362  | 140  | 55   | -    | -      | 18,176 | 576  |
|                | ,794 | ,467 | ,042 |      |        |        | ,479 |
+----------------+------+------+------+------+--------+--------+------+
| รายก           | 37   | 2    | 1    | 67   | -      | 2,348  | 4    |
| ารระหว่างธนาคาร | ,801 | ,464 | ,108 |      |        |        | 3788 |
|                |      |      |      |      |        |        |      |
| และตลาดเงิน     |      |      |      |      |        |        |      |
+----------------+------+------+------+------+--------+--------+------+
| เงินกู้ยืม         | 23   | 26   | 29   | 20   | -      | 10     | 99   |
|                | ,175 | ,950 | ,219 | ,011 |        |        | ,365 |
+----------------+------+------+------+------+--------+--------+------+

กลุ่มธุรกิจทางการเงิน – งบการเงินรวม

ณ วันที่ 31 ธันวาคม 2552

(หน่วย : ล้านบาท)

+----------------+------+------+------+------+--------+--------+------+
|                | 0-3  | มา   | มา   | มา   | เงินใ   | ไ      | รวม  |
|                | เดือน | กกว่า | กกว่า | กกว่า | ห้สินเชื่อ | ม่มีภาระ |      |
|                |      |      |      |      |        |        |      |
|                |      | 3-12 | 1-5  | 5 ปี  | ด้อ     | ดอกเบี้ย |      |
|                |      | เดือน | ปี    |      | ยคุณภาพ |        |      |
+----------------+------+------+------+------+--------+--------+------+
| ส              |      |      |      |      |        |        |      |
| ินทรัพย์ทางการเงิน |      |      |      |      |        |        |      |
+----------------+------+------+------+------+--------+--------+------+
| รายก           | 44   | 608  | 297  | -    | -      | 7,953  | 53   |
| ารระหว่างธนาคาร | ,810 |      |      |      |        |        | ,668 |
|                |      |      |      |      |        |        |      |
| และตลาดเงิน     |      |      |      |      |        |        |      |
+----------------+------+------+------+------+--------+--------+------+
| เงินลงทุนสุทธิ     | 17   | 10   | 30   | 2    | -      | 7,148  | 68   |
|                | ,662 | ,204 | ,740 | ,309 |        |        | ,063 |
+----------------+------+------+------+------+--------+--------+------+
| เงินให้สินเชื่อ     | 366  | 59   | 84   | 3    | 52,080 | 37,985 | 603  |
|                | ,115 | ,545 | ,223 | ,560 |        |        | ,508 |
+----------------+------+------+------+------+--------+--------+------+
| หนี้สินทางการเงิน  |      |      |      |      |        |        |      |
+----------------+------+------+------+------+--------+--------+------+
| เงินฝาก         | 327  | 143  | 34   | -    | -      | 14,839 | 520  |
|                | ,572 | ,782 | ,322 |      |        |        | ,515 |
+----------------+------+------+------+------+--------+--------+------+
| รายก           | 29   | 3    | 716  | 67   | -      | 1,839  | 35   |
| ารระหว่างธนาคาร | ,094 | ,827 |      |      |        |        | ,543 |
|                |      |      |      |      |        |        |      |
| และตลาดเงิน     |      |      |      |      |        |        |      |
+----------------+------+------+------+------+--------+--------+------+
| เงินกู้ยืม         | 14   | 27   | 54   | -    | -      | 19     | 96   |
|                | ,231 | ,320 | ,989 |      |        |        | ,559 |
+----------------+------+------+------+------+--------+--------+------+

การบริหารความเสี่ยงด้านสภาพคล่อง

ความเสี่ยงด้านสภาพคล่อง หมายถึง
ความเสี่ยงที่เกิดจากการที่ธนาคารไม่สามารถชำระหนี้สินและภาระผูกพันเมื่อถึงกำหนด
เนื่องจากไม่สามารถเปลี่ยนสินทรัพย์เป็นเงินสดได้ หรือไม่สามารถจัดหาเงินทุนได้เพียงพอ
หรือสามารถจัดหาเงินทุนได้แต่ด้วยต้นทุนที่สูงขึ้น ซึ่งอาจส่งผลกระทบต่อรายได้และเงินกองทุน
ธนาคารกำหนดให้มีนโยบายบริหารความเสี่ยงและนโยบายการบริหารสภาพคล่องประจำวันทั้งในระดับธนาคารและกลุ่มธุรกิจทางการเงิน
รวมถึงจัดทำแผนฉุกเฉินเพื่อเป็นการเตรียมความพร้อมรองรับในภาวะวิกฤตและเตรียมจัดหาสภาพคล่อง
(Contingency Funding Plans) และหาแนวทางและมาตรการอื่นๆ
ที่เหมาะสมมาใช้ป้องกันได้อย่างทันท่วงทีรวมถึงมีการทดสอบแผนฉุกเฉินและติดตามเหตุการณ์ต่าง ๆ
ที่แสดงถึง
สัญญาณเตือนภัยล่วงหน้าก่อนเกิดภาวะวิกฤตเพื่อให้การบริหารความเสี่ยงด้านสภาพคล่องของธนาคารเป็นไปอย่างมีประสิทธิภาพ

การกระจุกตัวของสภาพคล่องและโครงสร้างแหล่งที่มาของเงินทุน

ธนาคารมีนโยบายดำรงสินทรัพย์สภาพคล่องตามเกณฑ์ที่ทางการกำหนด
และดำรงสภาพคล่องส่วนเกินในจำนวนที่เหมาะสมกับภาวะเศรษฐกิจและเพียงพอสำหรับรองรับความต้องการเงินสดเพื่อใช้ในธุรกิจของธนาคารและกลุ่มธุรกิจทางการเงินของธนาคาร
โดยบริหารสภาพคล่องทั้งในเชิงคุณภาพและเชิงปริมาณเพื่อเป็นการกระจายความเสี่ยงให้เหมาะสมพิจารณาโครงสร้างและพฤติกรรมการฝาก/ถอนเงินของลูกค้าภาวะการแข่งขัน
เพื่อให้สอดคล้องกับความต้องการกระแสเงินสดในแต่ละระยะเวลาได้อย่างมีประสิทธิภาพในระดับต้นทุนที่เหมาะสม
ธนาคารยังได้มีการเตรียมความพร้อมด้านสภาพคล่องควบคู่กับการปรับกลยุทธ์เพื่อรองรับความเป็นไปได้ทางเงินฝากที่อาจทยอยไหลออกไปสู่ทางเลือกในการออมประเภทอื่นอันเนื่องมาจากพระราชบัญญัติสถาบันคุ้มครองเงินฝาก
โดยพัฒนาผลิตภัณฑ์และบริการในกลุ่มการออมและการลงทุนให้มีความสอดคล้องกับความต้องการของลูกค้า
เพื่อเพิ่มเครื่องมือในการบริหารจัดการสภาพคล่องและลดการกระจุกตัวของแหล่งที่มาของเงินทุน
ขณะเดียวกันเป็นการเพิ่มทางเลือกในการออมให้กับลูกค้า
โดยการออกผลิตภัณฑ์ประเภทตั๋วแลกเงินและหุ้นกู้อย่างต่อเนื่อง
ภายใต้วงเงินที่ได้รับอนุมัติจากคณะกรรมการธนาคาร

โครงสร้างการบริหารความเสี่ยงด้านสภาพคล่อง

การบริหารความเสี่ยงด้านสภาพคล่องกระทำโดยคณะกรรมการบริหารสินทรัพย์และหนี้สินซึ่งติดตามฐานะสภาพคล่องอย่างใกล้ชิด
โดยกำหนดให้ผู้บริหารระดับสูงที่ดูแลสายงานบริหารการเงินรับผิดชอบทบทวนการกำหนดปริมาณสภาพคล่องที่เหมาะสมเป็นระยะ
ๆ บริหารสภาพคล่องประจำวัน
เพื่อให้สามารถตอบสนองความต้องการเงินสดของธนาคารและบริษัทต่าง ๆ
ในกลุ่มธุรกิจทางการเงินของธนาคาร
รวมถึงการซักซ้อมแผนฉุกเฉินในภาวะวิกฤตด้านสภาพคล่องอย่างสม่ำเสมอ ภายใต้สถานการณ์วิกฤต
2 ระดับ ได้แก่ สถานการณ์ปัญหาสภาพคล่องชั่วคราว
จากปัญหาที่ประสบจากการประกอบธุรกรรมประจำวัน
และสถานการณ์ปัญหาสภาพคล่องระยะปานกลาง-ระยะยาว
โดยมีคณะกรรมการบริหารสินทรัพย์และหนี้สินมีหน้าที่รับผิดชอบในการดำเนินการตามแผนบริหารจัดการภาวะวิกฤตสภาพคล่องผ่านทีมบริหารจัดการวิกฤติการณ์สภาพคล่อง(Funding
Crisis Management Team: FCMT)

การวัดและการรายงานความเสี่ยงด้านสภาพคล่อง

ธนาคารใช้เครื่องมือต่างๆ ในการบริหารความเสี่ยงด้านสภาพคล่อง อาทิ
ประมาณการกระแสเงินสดเข้าออก (Cashflow/Liquidity Projection) และ Liquidity
Gap จัดกลุ่มสินทรัพย์ หนี้สิน และภาระผูกพัน ตามระยะเวลาที่เหลืออยู่ก่อนครบกำหนดตามสัญญา
(Contractual Maturity) โดยคำนึงถึงสถานการณ์ทั้งในภาวะปกติและภาวะวิกฤต
และปรับข้อมูลตามพฤติกรรม (Behavioral Maturity)
เพื่อให้สอดคล้องกับพฤติกรรมที่เกิดขึ้นจริง
เพื่อให้มีระบบรายงานและการติดตามความเสี่ยงด้านสภาพคล่องที่มีประสิทธิภาพ

นอกจากนี้
คณะกรรมการธนาคารยังได้กำหนดให้มีตัวชี้วัดความเสี่ยงด้านสภาพคล่องซึ่งเป็นสัญญาณเตือนภัยล่วงหน้าได้แก่
Early Warning Point & Trigger Point ระดับการลดลงของเงินฝากรวมต่อวัน
และระดับเงินฝากสูงสุดต่อรายลูกค้าเพื่อลดการกระจุกตัวของแหล่งเงินทุนของธนาคาร
รวมถึงอัตราส่วนด้านสภาพคล่อง
โดยมีสายงานบริหารการเงินทำหน้าที่ในการนำเสนอแนวทางหรือกลยุทธ์ทางธุรกิจเพื่อบริหารความเสี่ยงด้านสภาพคล่องต่อคณะกรรมการบริหารสินทรัพย์และหนี้สินและฝ่ายบริหารความเสี่ยงด้านตลาดมีหน้าที่ในการประเมินและรายงานระดับความเสี่ยงด้านสภาพคล่องต่อคณะกรรมการบริหารสินทรัพย์และหนี้สิน

สินทรัพย์และหนี้สินของกลุ่มธุรกิจทางการเงิน ณ วันที่ 31 ธันวาคม 2553 และวันที่ 31 ธันวาคม
2552 วิเคราะห์ตามระยะเวลาที่เหลืออยู่ก่อนครบกำหนดตามสัญญา ดังนี้

งบการเงินรวมของกลุ่มธุรกิจทางการเงิน

ณ วันที่ 31 ธันวาคม 2553

(หน่วย : ล้านบาท)

+----------------+-----+-----+-----+-----+-----+------+------+-----+
|                | เมื่อ | 0-3 | มาก | มาก | มาก | เ    | ไม่มี  | รวม |
|                |     | เ   | กว่า | กว่า | กว่า | งินให้ |      |     |
|                | ทวง | ดือน |     |     |     |      | ก    |     |
|                | ถาม |     | 3   | 1-5 | 5 ปี | ส    | ำหนด |     |
|                |     |     | -12 | ปี   |     | ินเชื่อ | เวลา |     |
|                |     |     | เ   |     |     | ด้อยค |      |     |
|                |     |     | ดือน |     |     | ุณภาพ |      |     |
+----------------+-----+-----+-----+-----+-----+------+------+-----+
| ส              |     |     |     |     |     |      |      |     |
| ินทรัพย์ทางการเงิน |     |     |     |     |     |      |      |     |
+----------------+-----+-----+-----+-----+-----+------+------+-----+
| รายก           | 12, | 61, | 201 | 119 | -   | -    | 214  | 74, |
| ารระหว่างธนาคาร | 856 | 137 |     |     |     |      |      | 527 |
|                |     |     |     |     |     |      |      |     |
| และตลาดเงิน     |     |     |     |     |     |      |      |     |
+----------------+-----+-----+-----+-----+-----+------+------+-----+
| เงินลงทุนสุทธิ     | -   | 6,  | 21, | 44, | 1,  | -    | 5    | 79, |
|                |     | 653 | 103 | 303 | 146 |      | ,884 | 089 |
+----------------+-----+-----+-----+-----+-----+------+------+-----+
| เงินให้สินเชื่อ     | 17, | 1   | 1   | 1   | 1   | 38   | -    | 6   |
|                | 308 | 49, | 41, | 67, | 35, | ,149 |      | 48, |
|                |     | 297 | 597 | 315 | 294 |      |      | 960 |
+----------------+-----+-----+-----+-----+-----+------+------+-----+
| หนี้สินทางการเงิน  |     |     |     |     |     |      |      |     |
+----------------+-----+-----+-----+-----+-----+------+------+-----+
| เงินฝาก         | 2   | 1   | 1   | 55, | -   | -    | -    | 5   |
|                | 37, | 43, | 40, | 057 |     |      |      | 76, |
|                | 593 | 367 | 462 |     |     |      |      | 479 |
+----------------+-----+-----+-----+-----+-----+------+------+-----+
| รายก           | 4,  | 34, | 2,  | 2,  | 67  | -    | -    | 43, |
| ารระหว่างธนาคาร | 651 | 897 | 115 | 058 |     |      |      | 788 |
|                |     |     |     |     |     |      |      |     |
| และตลาดเงิน     |     |     |     |     |     |      |      |     |
+----------------+-----+-----+-----+-----+-----+------+------+-----+
| เงินกู้ยืม         | -   | 23, | 26, | 29, | 20, | -    | -    | 99, |
|                |     | 175 | 951 | 228 | 011 |      |      | 365 |
+----------------+-----+-----+-----+-----+-----+------+------+-----+

งบการเงินรวมของกลุ่มธุรกิจทางการเงิน

ณ วันที่ 31 ธันวาคม 2552

(หน่วย : ล้านบาท)

+----------------+-----+-----+-----+-----+-----+------+------+-----+
|                | เมื่อ | 0-3 | มาก | มาก | มาก | เ    | ไม่มี  | รวม |
|                |     | เ   | กว่า | กว่า | กว่า | งินให้ |      |     |
|                | ทวง | ดือน |     |     |     |      | ก    |     |
|                | ถาม |     | 3   | 1-5 | 5 ปี | ส    | ำหนด |     |
|                |     |     | -12 | ปี   |     | ินเชื่อ | เวลา |     |
|                |     |     | เ   |     |     | ด้อยค |      |     |
|                |     |     | ดือน |     |     | ุณภาพ |      |     |
+----------------+-----+-----+-----+-----+-----+------+------+-----+
| ส              |     |     |     |     |     |      |      |     |
| ินทรัพย์ทางการเงิน |     |     |     |     |     |      |      |     |
+----------------+-----+-----+-----+-----+-----+------+------+-----+
| รายก           | 10, | 42, | 608 | 297 | -   | -    | 129  | 53, |
| ารระหว่างธนาคาร | 308 | 326 |     |     |     |      |      | 668 |
|                |     |     |     |     |     |      |      |     |
| และตลาดเงิน     |     |     |     |     |     |      |      |     |
+----------------+-----+-----+-----+-----+-----+------+------+-----+
| เงินลงทุนสุทธิ     | -   | 11, | 10, | 36, | 2,  | -    | 7    | 68, |
|                |     | 356 | 952 | 282 | 324 |      | ,149 | 063 |
+----------------+-----+-----+-----+-----+-----+------+------+-----+
| เงินให้สินเชื่อ     | 25, | 1   | 87, | 1   | 1   | 52   | -    | 6   |
|                | 263 | 46, | 638 | 64, | 27, | ,080 |      | 03, |
|                |     | 456 |     | 374 | 697 |      |      | 508 |
+----------------+-----+-----+-----+-----+-----+------+------+-----+
| หนี้สินทางการเงิน  |     |     |     |     |     |      |      |     |
+----------------+-----+-----+-----+-----+-----+------+------+-----+
| เงินฝาก         | 1   | 1   | 1   | 34, | -   | -    | -    | 5   |
|                | 99, | 43, | 43, | 338 |     |      |      | 20, |
|                | 312 | 099 | 766 |     |     |      |      | 515 |
+----------------+-----+-----+-----+-----+-----+------+------+-----+
| รายก           | 4,  | 24, | 4,  | 2,  | 67  | -    | -    | 35, |
| ารระหว่างธนาคาร | 341 | 661 | 328 | 146 |     |      |      | 543 |
|                |     |     |     |     |     |      |      |     |
| และตลาดเงิน     |     |     |     |     |     |      |      |     |
+----------------+-----+-----+-----+-----+-----+------+------+-----+
| เงินกู้ยืม         | -   | 14, | 27, | 55, | 2   | -    | -    | 96, |
|                |     | 231 | 324 | 002 |     |      |      | 559 |
+----------------+-----+-----+-----+-----+-----+------+------+-----+

อัตราส่วนสินทรัพย์สภาพคล่องต่อหนี้สินระยะสั้นของกลุ่มธุรกิจทางการเงิน

[]

โครงสร้างแหล่งเงินทุนของกลุ่มธุรกิจทางการเงิน

[]

ความเสี่ยงด้านปฏิบัติการ

วัตถุประสงค์

ความเสี่ยงด้านปฏิบัติการ คือ ความเสี่ยงที่จะเกิดความเสียหายต่างๆ
อันเนื่องมาจากความไม่เพียงพอหรือความบกพร่องของกระบวนการภายใน ระบบงาน บุคลากร
และจากเหตุการณ์ภายนอกองค์กร ซึ่งรวมถึงความเสี่ยงด้านกฎหมาย
ทั้งนี้ไม่นับรวมความเสี่ยงด้านกลยุทธ์และความเสี่ยงด้านชื่อเสียง
ความเสี่ยงด้านปฏิบัติการเป็นความเสี่ยงที่ฝังอยู่ในกระบวนการปฏิบัติงานของธนาคารในการให้บริการแก่ลูกค้าและสร้างผลกำไรให้กับ
ผู้ถือหุ้น ธนาคารสร้างกรอบการบริหารความเสี่ยงด้านปฏิบัติการ
และนำมาปฏิบัติใช้ในธนาคารเพื่อให้มั่นใจว่ามีการจัดการและควบคุมความเสี่ยงด้านปฏิบัติการให้อยู่ในระดับที่ยอมรับได้

หลักการ

ธนาคารให้ความสำคัญกับการบริหารความเสี่ยงด้านปฏิบัติการ
โดยดูแลให้มีทรัพยากรที่จำเป็นและเพียงพอในการบริหารจัดการความเสี่ยงด้านปฏิบัติการเพื่อให้อยู่ในระดับที่ยอมรับได้ภายใต้กรอบนโยบายการบริหารความเสี่ยงด้านปฏิบัติการที่พึงปฏิบัติ
พนักงานทุกคนมีหน้าที่รับผิดชอบในการบริหารความเสี่ยงด้านปฏิบัติการ

โครงสร้างการบริหารความเสี่ยง

ธนาคารบริหารความเสี่ยงด้านปฏิบัติการภายใต้หลักการแนวป้องกัน 3 ระดับ
มีวัตถุประสงค์เพื่อให้มั่นใจว่าธนาคารมีการกำกับดูแลการบริหารความเสี่ยงด้านปฏิบัติการทั่วทั้งธนาคารอย่างเป็นอิสระและเพียงพอ


หน่วยงานธุรกิจในฐานะเจ้าของความเสี่ยงด้านปฏิบัติการมีความรับผิดชอบเป็นอันดับแรกในการบริหารและจัดการความเสี่ยงด้านปฏิบัติการในการปฏิบัติงานรายวัน


คณะกรรมการธนาคารกำหนดให้คณะกรรมการบริหารความเสี่ยงรับผิดชอบในเรื่องการบริหารและจัดการความเสี่ยงโดยรวมของธนาคาร
กำหนดกลยุทธ์และเครื่องมือต่างๆเพื่อให้สามารถบริหารจัดการความเสี่ยงของธนาคารให้อยู่ในระดับที่เหมาะสม
โดยมีฝ่ายบริหารความเสี่ยงด้านปฏิบัติการ เป็นผู้รับผิดชอบในการ

นำกรอบและเครื่องมือการบริหารความเสี่ยงมาใช้ดำเนินการในธนาคาร
รวมถึงรับผิดชอบในการพัฒนาเครื่องมือในการบริหารความเสี่ยงด้วย

 หน่วยงานตรวจสอบภายใน รับผิดชอบในการรับประกันเรื่อง โครงสร้าง นโยบาย
และการดำเนินการเรื่องการบริหารความเสี่ยงด้านปฏิบัติการภายในธนาคารให้มีความเพียงพอ
เหมาะสม และมีประสิทธิภาพ

เครื่องมือวัดความเสี่ยง

ธนาคารมีการนำเครื่องมือและวิธีการดังต่อไปนี้มาใช้ในการบริหารจัดการความเสี่ยงด้านปฏิบัติการ

 การระบุและประเมินความเสี่ยงและการควบคุมด้วยตนเอง:
ทุกหน่วยงานทำการระบุและประเมินความเสี่ยงด้านปฏิบัติการในการปฏิบัติงานของตน
เพื่อให้มั่นใจได้ว่าความเสี่ยงเหล่านี้ได้ถูกควบคุมและจัดการอย่างเหมาะสมและเมื่อพบว่ามีการควบคุมที่ไม่มีประสิทธิภาพ
จะมีการจัดทำแผนงานปรับปรุงการควบคุมที่เหมาะสม
โดยจะต้องมีการติดตามความสำเร็จของแผนงานด้วย

 การจัดเก็บข้อมูลความเสียหายด้านปฏิบัติการ:
ทุกหน่วยงานรับผิดชอบในการจัดเก็บและรายงานข้อมูลความเสียหายด้านปฏิบัติการที่เกินกว่าระดับที่กำหนดมาที่ฝ่ายบริหารความเสี่ยงด้านปฏิบัติการตามเวลาที่กำหนด
โดยจะมีการจัดเก็บไว้ในฐานข้อมูลกลางของธนาคาร ทั้งนี้จะมีการวิเคราะห์ถึงสาเหตุ
ปัจจัยเสี่ยงที่ทำให้เกิดเหตุการณ์ความเสียหาย
โดยจะต้องมีการดำเนินการจัดการและบรรเทาความเสียหายที่เกิดขึ้นอย่างมีประสิทธิภาพ

 ดัชนีชี้วัดความเสี่ยง:
ธนาคารมีการดำเนินการจัดเก็บข้อมูลดัชนีชี้วัดความเสี่ยงในระดับธนาคารและระดับฝ่ายงานเพื่อเป็นเครื่องมือที่ใช้ในการระบุและติดตามการเปลี่ยนแปลงสถานะความเสี่ยงด้านปฏิบัติการของธนาคาร
และช่วยเป็นตัวตรวจจับการควบคุมที่เริ่มจะด้อยประสิทธิภาพ

 การประเมินความเสี่ยงสำหรับผลิตภัณฑ์ กระบวนการและระบบงานใหม่:
เป็นกระบวนการที่ทำให้มั่นใจว่าทุกผลิตภัณฑ์ใหม่หรือเมื่อมีการเปลี่ยนแปลงที่สำคัญในกระบวนการและระบบงาน
จะต้องผ่านการวิเคราะห์และประเมินความเสี่ยงที่อาจจะเกิดขึ้น
ผ่านความเห็นชอบจากหน่วยงานต่างๆที่เกี่ยวข้อง
รวมถึงได้รับความเห็นชอบจากผู้บริหารก่อนที่จะมีการนำผลิตภัณฑ์ออกใช้งาน

 การบริหารความต่อเนื่องทางธุรกิจ: ธนาคารทำการวิเคราะห์ ประเมิน
และติดตามความเสี่ยงและปัจจัยความเสี่ยงที่อาจเกิดขึ้นซึ่งจะทำให้ธนาคารไม่สามารถให้บริการลูกค้าได้อย่างต่อเนื่อง
ซึ่งรวมถึงการระบาดของไข้หวัดใหญ่ การก่อการร้าย
ผลกระทบด้านสิ่งแวดล้อมและการหยุดชะงักของระบบงานต่างๆ
โดยธนาคารมีแผนงานความต่อเนื่องทางธุรกิจรองรับปัจจัยเสี่ยงดังกล่าวเพื่อให้เกิดความมั่นใจว่าเมื่อเกิดภาวะฉุกเฉินหรือเกิดเหตุการณ์ที่ไม่คาดคิด
ธนาคารยังคงสามารถให้บริการลูกค้าและบริษัทคู่ค้าของธนาคารได้อย่างต่อเนื่อง

เครื่องมือและวิธีการในการบริหารความเสี่ยงด้านปฏิบัติการที่ได้กล่าวมาทั้งหมดนั้น
ได้นำมาใช้ดำเนินการกับบริษัทในกลุ่มธุรกิจทางการเงินของธนาคารด้วย

การดำรงเงินกองทุน

ในปัจจุบันธนาคารใช้วิธีมาตรฐานในการคำนวณเงินกองทุนรองรับความเสี่ยงด้านปฏิบัติการสำหรับกลุ่มธุรกิจทางการเงินของธนาคาร
รายละเอียดตัวเลขเงินกองทุนแสดงในตารางด้านล่าง

ตัวเลขเงินกองทุนของธนาคาร

ณ วันที่ 31 ธันวาคม 2553 และวันที่ 31 ธันวาคม 2552

(หน่วย : ล้านบาท)

  ------------------------------------------------- ---------- ----------
  วิธีมาตรฐาน                                         2553       2552

  เงินกองทุนความเสี่ยงด้านปฏิบัติการ                        3,427      3,049

  มูลค่าเทียบเท่าสินทรัพย์เสี่ยงด้านปฏิบัติการ                   42,841     38,111
  ------------------------------------------------- ---------- ----------